James Cameron
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske filmskapere
James Cameron er en kanadisk manusforfatter og filmregissør. Som regissør har han vunnet én Oscar-pris og to Golden Globes.
Debuten hans, skrekkfilmen Piranha Part Two: The Spawning (1981), vakte liten oppsikt, men film nummer to, The Terminator (1984), ble en stor kinosuksess og gjorde stjerne av Arnold Schwarzenegger.Deretter laget Cameron en serie virkningsfulle actionfilmer: Aliens (1986), The Abyss (1989) og Terminator 2: Judgment Day (1991). True Lies (Sanne løgner, 1994) var en annerledes agentfilm med Schwarzenegger og Jamie Lee Curtis.Et høydepunkt i karrieren ble storsuksessen Titanic (1997), med Kate Winslet og Leonardo DiCaprio, som skildret det berømte skipsforliset i 1912 da passasjerskipet Titanic gikk ned på sin jomfrutur. Filmen vant hele 11 Oscar-priser, inkludert for beste film, beste klipp og beste regi, samt en Golden Globe.Etter årelange forberedelser kom den fantasifulle og visuelle Avatar (2009), som i stor grad benytter moderne digital filmteknologi. Den ga ham tre Oscar-nominasjoner (beste regi, beste klipp, beste film). I mellomtiden laget Cameron flere dokumentarer, deriblant Ghosts of the Abyss (2003) og Aliens of the Deep (2005). Han har siden annonsert og startet opptakene til flere oppfølgere til Avatar.Cameron har vært gift med skuespiller Linda Hamilton (1997-1999) og regissør Kathryn Bigelow (1989-1991). Les mer i Store norske leksikon Film i Canada